Diari Oficial de la Generalitat Valenciana


Sumari del DOGV 6478, del 11-03-2011 (2011/2861)

RESOLUCIÓ de 8 de març de 2011, de la Direcció General d'Administració Autonòmica, per la qual s'adjudiquen destinacions, en el Concurs número 54/2010, per a la provisió de llocs de treball de naturalesa funcionarial, grup B, sector administració especial, director/a de CEAM i de residència comarcal, cap d'unitat i cap d'equip, a la Conselleria de Benestar Social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6478

Data del DOGV
:   11-03-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/2861


Data del document
:   08-03-2011

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de març de 2011, de la Direcció General d'Administració Autonòmica, per la qual s'adjudiquen destinacions, en el Concurs número 54/2010, per a la provisió de llocs de treball de naturalesa funcionarial, grup B, sector administració especial, director/a de CEAM i de residència comarcal, cap d'unitat i cap d'equip, a la Conselleria de Benestar Social. [2011/2861]
Mitjançant una Resolució de 3 de maig de 2010, de la Direcció General d'Administració Autonòmica, publicada en el Diari Oficial de la Comunitat Valenciana número 6263, de 10 de maig de 2010, es va convocar Concurs número 54/2010, per a la provisió de llocs de treball de naturalesa funcionarial, grup B, sector administració especial, director/a de CEAM i de residència comarcal, cap d'unitat i cap d'equip, a la Conselleria de Benestar Social.
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular, en data 3 de febrer de 2011, proposta definitiva d'adjudicació.
Per tant, i fent ús de les atribucions que confereix a aquesta Direcció General d'Administració Autonòmica, l'apartat 3, de l'article 18, del Reglament de Selecció, Provisió de Llocs de Treball i Carrera Administrativa, així com l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Fer públiques les puntuacions obtingudes per les persones participants en el Concurs de Mèrits número 54/2010 i adjudicar, amb destinació definitiva, els llocs de treball relacionats en l'annex de la present resolució.
Segon
En compliment de l'objectiu 2 del I Pla d'Igualtat entre Dones i Hòmens de l'administració de la Generalitat (2010-2012), es declara que en el present Concurs de Provisió han participat 21 dones i 16 hòmens, i han estat adjudicats 8 llocs de treball a dones i 3 a hòmens.
Tercer. Cessaments i presa de possessió
Cessaments
El personal que ocupa lloc de treball i ha obtingut destinació en el present concurs, cessarà d'ofici el dia 31 de març de 2011.
Igualment, cessarà d'ofici el dia 31 de març de 2011 el personal que estiga ocupant un lloc de treball adjudicat en aquesta Convocatòria.
Presa de possessió
L'acte de presa de possessió, a què queden convocades les persones adjudicatàries, tindrà lloc el dia 1 d'abril de 2011, a les 10 hores, segons la província en què hagen obtingut destinació, en els llocs que s'indiquen tot seguit:
a) Direcció Territorial de la Conselleria de Justícia i Administracions Públiques a Alacant, rambla Méndez Núñez, 41 (Torre Generalitat), 03554 Alacant.
b) Direcció Territorial de la Conselleria de Justícia i Administracions Públiques a Castelló, carrer Major, 78, 12186 Castelló de la Plana.
c) Servei de Provisió de Llocs de la Direcció General d'Administració Autonòmica, Conselleria de Justícia i Administracions Públiques, carrer Miquelet, 5-2n pis, 46492 València.
Els efectes administratius i econòmics de la presa de possessió seran des del dia 1 d'abril de 2011.
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present Resolució.
València, 8 de març de 2011.- La directora general d'Administració Autonòmica: Carmela Cots Soler.